Begoña García-Zapirain

Begoña García-Zapirain Soto (Donostia, 1970eko urriaren 14a) gipuzkoar telekomunikazio-ingeniaria, unibertsitateko irakaslea eta ikertzailea da. Deustuko Unibertsitatean Informatika eta Adimen Artifiziala doktorea da. Bertan lan egiten du eta hainbat ikerketa burutu ditu teknologia berriak eta osasunaren arloetan. Osasuna hobetzeko aplikatutako teknologia berrien berrikuntzan eta garapenean espezializatua, teknologia berriak erabiliz pertsonen bizi-kalitatea hobetzeko, tratamenduak hobetuz eta desgaitasunarekin lotutako gaixotasunen eta arazoen jarraipena eginez.  

 Bizitza 
Begoña García-Zaiparin Soto telekomunikazio-ingeniaria da, Euskal Herriko Unibertsitatean ( UPV/EHU) lizentziatu zen 1994an, eta Konputazio Zientzietan eta Adimen Artifizialean doktoratu zen, Deustuko Unibertsitatean, 2004an.

 Lan ibilbidea 
2002 eta 2008 artean Deustuko Unibertsitateko Telekomunikazio Saila zuzendu zuen, eta 2011tik irakasle titularra da unibertsitate horretan.

2001ean e-Vida izeneko ikerketa-taldea sortu zuen, eta 2007ko ONCE Euskadi Solidario saria jaso zuen. European Network of Living Labs (ENoLL) erakundeak eta berrikuntzako gizarte-guneen sareak eman zioten saria. Bere proiektuen artean hauexek nabarmentzen dira:

 ESOTEK-1, laringeko minbizia izan duten pertsonen hizketaren errehabilitazio-prozesuetan laguntzeko software bat.
 Kineage-k adinekoen errehabilitazio fisikoan eta kognitiboan jartzen du arreta, Kinect sentsorea duen 3Dko joko baten bidez.
 fMRI seinaleak postprozesatzeko teknikak, dislexia duten haurren edo migraina duten pazienteen garun-portaera ulertzeko, Osatek-ekin eta Galdakao-Usansolo Ospitalearekin lankidetzan.
 Melanoma detektatzeko algoritmo bat diseinatzea eta garatzea egitura dermatoskopikoak aztertuz, IMQ, Gaia eta Maser enpresekin lankidetzan.

 Sariak eta aintzatespenak 

 2016ko martxoaren 12an, Segovian, “Orange Fundazioa, Emakumea eta teknologia saria”, Segoviako Udalak antolatutako VI Encuentros de Mujeres que transforman el mundo (euskaraz: Mundua eraldatzen duten Emakumeen VI. Topaketa) ekitaldien barruan
 2019an Benito Menni Gizarte Inklusioaren V. Sari Berezia jaso zuen, desgaitasuna duten pertsonen bizi-baldintzak hobetzen laguntzeagatik, Valladoliden.
 2016an, Orange Fundazioaren Emakumea eta Teknologia Saria
 2007an, UD-Grupo Santander ikerketa saria
 2007ko ONCE Euskadi Solidario saria

 Erreferentziak 

 Kanpo estekak 

Kategoria:Donostiarrak
Kategoria:Euskal Herriko ingeniariak
Kategoria:Emakume ingeniariak
Kategoria:Deustuko Unibertsitateko irakasleak
Kategoria:Emakume irakasleak
Kategoria:Euskal Herriko ikertzaileak
Kategoria:Emakume ikertzaileak